iCjilolA v 

^ yi 


’ ~S % ' 



PHILOSOPHIA HISTORICO CRITICA 

Cg^JtiSa 

- % , * I 

Suscipit propugnandae 

D.IOSEPH DE ACTIS 

, • 

IN COLLEGIO LUPIENSI 

■ SOCIETATIS IX2SU 


U 





Anno MDCCCXLIV “ >; 

Facta cuilibet post tertium arguendi facultate : _ 


BARII 

Apud Fratres Cannone. 


'• i f 




Digitized by Google 


f 





• V 


.«5 



> i" n 








Digitized by Google 




TMB888 


EX 



e a sB Oe a ga 


I. 

Philosophiam historico-criticam a Graecis auspi- 
cantes Ionicam scholam a Thalete institutam iu 
primis a veritate descivisse affirmamus , eo quod 
unice sensibilitatem in naturae studio adhibuerit 
simplicique tantum factorum observationi attende- 
' rit. Quare non solum Anaximander , et Anuxime- 
nes uno rerum principio constituto, multiplicibus 
erroribus , et praecipue pantheismo proluserunt ; 
sed ipse Thales et Anaxagoras intelligentiara pri- 
mam ut rerum formam motumque et vitam assi- 
gnantes , a dnalismo , et a falsa generationis no- 
tione excusari non possunt. 

II. ' 

Huc revocamus Leucippum, et Democritum y 
quippe qui Ionicorum vestigia sequuti esse viden- 
tur. Quae illi ex hypothesi de mundo atomis con* 
stante improductis absurda derivarunt; ipsam nem- 
pe humanam animam ex atomis conflari , ejusque 
idearum originem a corporibus, quae minutissimas 
sui partes veluti idola in organa sensuum emitte- 
rent repeti posse , vehementer impugnamus. 

. ■ '■> 1 . . • ■ : 

III. 

Pithagoras Italicae scholae auctor , licet bene- 
meritus de Philosophia fuerit quod iam tunc agno- 
vit unam experientiam in veritatum investigatione 
non sufficere ; attamen ab idcalismi nota liberari 
non potest , quin etiam et a panlbeismo cui ori- 
ginem dedit , monadem quamdam absolutam omnia- 
que comprehendentem effingens. 

< 

* • ' * *V • 4 . . I . « . - > 

IV. 

• dfp ' U. ’ ■ • UW 

Cetera quae ab eodem admittuntur , cuiusmodi 
sunt effectio rerum ex emanatione a Deo affluen- 
te ; materia ante sui evolutionem Deo indistincta 
et confusa , producta vero malorum omnium cau- 
sa ; transmigratio animarum , earumque in mona- 
dem transformatio ; et peculiaris distinctaque se- 

des intelligentiae et voluntati assignata , absurdis 
scatent. - 

' , , v.. /. 

Pithagoricas opiniones ex Eliatica schola meta- 
physici Xenophanes , Parmenides , et Zeno am- 
plexi ac tandem in idealismum prolapsi , omnia 
praeter aeternam substantiam phoenomenica esse 
voluerunt. Contra hanc veterem opinionem quam 
Jordanus Bruno Nolanus , Iudaeus Spinoza , et 
Germanus Schelling in identitatis absolutae, et pan- 
theismi systematibus iterum produxerunt , mundi 
exictentiam neque ab idea entis infiniti neque ul- 
,lo modo a priori demonstrari posse statuimus. 

VI. 

■ ••• • • i ■' '■ ‘ il ■ ’ 

Sed . Eliatici physici , quorum princeps facile 
Leucippus habetur, Ionicis doctrinis addicti in op- 
positos impegere scopulos , iis neglectis quae cum 
materiam praetergrediantur simplici empirismo non 
deteguntur. Inde Scepticismo aditus patuit , ac 
demum Empedocles, et praecipue Heraclitus uni- 
cam philosophiae basim in universali ratione de- 
fixerunt; quem errorem nou nihil immutatum re- 
centissime effutiit de Lamenais. . 

.V V H. **■* 

Scepticismus apud Graeciae sophistas , praeser- 

tim Gorgiam et Protagoram / Invaluit ; sed nullus 
post Socratis aetatem ardentius illum fovit , quam 
Pyrrho, et Sextus Empiricus. Scepticorum omnium 
artes , et sophismata refellimus , eorumque auda- 
ciam , qua rationem, conscientiam , ideas , rerum 
status , criterium veritatis , cacteraque ut inutilia 
veritatis adipiscendae argumenta , iactitant , omni- 
no retundimus. 

VIII. • 

Socraticam doctrinam divinus Plato excoluit , 
sed ipsius opinionem de ideis subsistentibus , ex 
quarum contemplatione tantum scientiae certo et 
infallibiliter derivari debeant , falsitate turpari 
existimamus. Eius sententia exposita , propugna- 
mus naturam intellectus humani eam esse , ut ne- 
cessitatem in rebus absolutam aut hypotheticam , 
prout essentialia vel contingentia diversimode ei 
obiiciuntur , sive in sensationibus et eorum mi- 
nisterio , sive in iudiciis immediatis et mediatis , 
recondat , et manifestet. 

IX. ’• ' 

Sed non minus a veritate desciscunt , sive quae 
de anima vivificante, et regente mundum asseruit, 
quod utcumque sumatur monadem pithagoricam 
redolet, aut dualismum sibi non cohaerentem con- 
stituit: sive quae animi humani cum corpolre coniun- 

ctionem attinent , quam in eius systemate haud 
quaquam physicam esse comperimus ; quod ratio- 
ni et experientiae non parum adversatur. 

X. 

** * * . * . \ ' * . 

Singularem eius opinionem tres auimas in homi- 
ne constitueulem , quae ideis notionibus et sensa- 
tionibus in quas humanas cognitiones distinxerat, 
apte responderent , reiicimus ; unamque humanam 
animam huiusmodi omnia munia exercentem mul- 
tiplici argumentorum genere admittendam esse con- 
firmamus. ... 

XI. 

- . ■ , . ‘ • i ' % ’ * . * 

Licet Aristoteles admisisset in animo ideas , 
quae ab una sensilium facultatum evolutione ex- 
plicari non possent , ut tamen originem earum 
exhiberet, Platonicas formas non est sectatus, sed 
in rebus ipsis obiectivam , primamque earumdem 
causam constituit ; qui certe processus humanae 
cognitioni apprime convenire videtur. 

XII. 

Longe tamen ille a vero discessit , mundo, ut 
modo patens est , dispositione et ordine donato 
aeternitatem tribuens ; id enim cum temporis mo- 
tusque legibus , et rerum successioni obnoxiarum 

productione nullo modo componi potest. Inde fa- 
ctum est etiam ut sibi non omnino cohaereret , 
cum de humani animi immortalitate dissereret , 
quam etsi argumenta aliunde petita eum admisis- 
se haud dubie ostendant , ambagibus tamen , ut 
sibi constaret , ipsam involvisse opinamur. 

XIII. v 

\ . ■ t 

Epicurus Democriti potissimum placitis delecta- 
tus cum insipienter constituisset cognitiones quot- 
quot existunt ad sensationes redrtci , superstruxit 
inde systema teterrimum , ex quo inter alia , ato^ 
mistica cosmologia in qua casus dominatur ; hu- 
manus animus ex subtiliore constans materia; Dii- 
que nulla providentiae cura suffulti profluxerunt. 
Dis quidem basibus atheismus totus continetur. 

r . • XIV. 

Stoicorum princeps Zenq naturam humanumque 
animum quod attinet vix ab Epicuro abludens , 
perabsurda coniunctione in Ethicis Platonicam gra- 
vitatem imitatus est. Fatum ineluctabile ab eo 
admissum , quo voluntas etiam humana perenni ne- 
cessitate urgeretur, omnem profecto virtutis ideam 
perimebat quam ostentare cum suis conabatur. 
Nullum nos fatum admittimus , sed infallibilem 
ordinem a Deo rebus praestitutum prout naturis 

quibusque libere aut necessario operantibus con- 
veniebat. - 

• - XV. .• 

• v • • . . * • . 

Alexandrini inter quos Porphyrius , Jamblicus, 
Jerocles , Proclus, et Plotinns excelluerunt , partim 
Orientalium , partim Platonis opiniones sequuti 
sunt. Ut reliqua omittamus , creationis necessita- 
tem ab illis admissam refellimus-, et pautheismi 
characteres in eorum systemate detegimus. 

*• i , _ • f 

XVI. 

• * .**.*- 

i * • 

Philosophia quae medii aevi audit etsi Aristo- 
telicam , aut Platonicam philosophandi methodum 
adhibuisset , absurdis tamen praecendentium phi- 
losophorum placitis reiectis , certitudinem in plu- 
ribus , potiorem firmitatem in aliis rei scientiarum 
publicae vindicavit. Quare calumn iam qua non 
nulli adverso animo eam impetiverunt , veluti con- 
tinuisset veterum sententias, praesertim quod Deum 
naturam religionem , officiaque hominum spe- 
ctat , omnino propulsamus. •* 

XVII. 

Cum non vacet secias quae aliqua fama innotue- 
runt ad Baconem usque singillatim criticis animad- 
versionibus recensere, utpote quae praecedentium 

systemati alieni plus minus adhaeserunt , . iis si 
lubet , coram recensitis ; Canipancllac tantum opi- 
nionem iamdiu ab Averroe defensam , posse aliquid 
esse philosophice verum et theologice falsum, ut 
rationi ipsi raaximoperc adversantem nolumus inof- 
fensam transmittere. 

XVIII. 


Baco vim sensus communis laedit idola tribus, 
ut vocat , inducens ; veramque philosophandi ,me- 
thodum mutilat , dum reiecto syllogismo , indu- 
ctionem unice commendat. Quod vero praecepta 
ad inductionem pertinentia ex professo tradidit , 
benemeriti de philosophia viri nomen , et laudes 
merito assecutus est. 

XIX. 

Hinc ad legitimam philosophandi methodum quod 
attinet , triplici via mentem in veritatis assecutio- 
nem inniti posse existimamus ; intuitione , quam 
in intellectualem , psychologicam , et sensibilem 
dispescimus, inductione, et deductione : haec la- 
men , ut rite adhibeantur , legum quarumdam ob- 
servatione obstringuntur , quarum praecipuas assi- 
gnabimus , omissa deductione , cuius regulas edo- 
cet Logica. * 

Absurdis caeleris omissis , quibus scatent Hob- 
besii opiniones, itnuin illud tpio cognitiones omnes 
ita ad mathematicas formas reduci voluit, ut quid- 
quid per illas exprimi non possit , Titpote in sen- 
sationibus minime contentum , aut inter realitates 
non adcensendum , aut saltem veluti impervium 
intellectui humano habendum sit , vehementer im- 
pugnamus. 

, XXI. 

Longe quidem temperantior fuit Gassendus in 
Baconianae methodi usu : improbandus tamen est 
quod omnem idearum originem ex sensationibus , 
ac comparatione mentis , cuius adminiculo ex fa- 
ctis singularibus ad ideas generales deveniamus , 
repetat; id enim veritati opponitur, systemati ipsi 
non cohaeret , et generales ideas cum collectivis 
confundit. 

- , XXII. 

Capitalis Lockii error duabus in rebus positus 
est , quae in caeteras illius fere omnes opiniones 
influunt , easque deturpant. Prima quod auspica- 
tur ab origine Idearum investiganda , autequam 
quae ideae nobis insint - comper isset : altera quod 
iisdem effornmndis ideis a simplicioribus , et syn- 
thesi quadam ad complexas humanam mentem de- 
venire existimavit. 

Universalem methodicam dubitationem quam Car- 
lesius adhibet , et segregationem a ceterorum phi- 
losophorum opinionibus i ure reprehendunt receu- 
tiores sapientes. Insuper criterium veritatis ab 
ipso statutum >j quidquid continetur in idea cla- 
ra et distincta obiecti , affirmari de ipso debet »> 
ad realem ordinem protendi nequit , nisi antea 
ipsiusmet obiecti, quod cogitatur , constituta sit 
realitas. 

XXIV. 

K 

Leibnitzii sententia, qua intellectuales Jdeas a 
sensibus provenire non posse constituit , sed esse 
innatas, non quidem ut actus,, sed ut germina , 
et vrrtualitatcs , si id innuat activitatem quamdam 
menti ingenitam , quae ideas non actu, sed pote- 
state tantum possideat , et dispositione veluti na- 
turali , quae deinceps ut in actum prodeat sensatio- 
nem instar conditionis exquirat, spernenda non est, 

* • > " , ’ 

XXV. 

Sed quamquam metaphysieus ille eximius exhi- 
beat innumera in quibus ordinem rerum, auctorisque 
sapientiam adiniremur, non tamen omnia eius pla- 
cita fas est adprobare , maxime cum latam idea- 
lisrno viam aperuerit quadruplici ex capite. , 

t. Siquidem omnes ideas , ne sensilibus qui- 
dem exceptis, ab evolutione cuiusdam vis internae 
repetendas voluit. 

2 . Harmoniae praestabilitae systemate realem 
unionem animae cum corpore ademit. 

3. Extensionem phdenomenicam tantum fecit , . 
omnemque realitatem spatii , et temporis dempsit. 

4. In fatalismum etsi invitus prolapsus ; ilioque 
effato » praesens genitum ex praeterito gravidum 
est futuri non parum abusus est. 

XXVI. 

In distribuendis , ordinandisque Leibnitzianis 
theoriis multam operam contulit Wolfius , delectu 
etiam habito ex Cartesii opinionibus. Verum in hoc 
illum deceptum fuisse deprehendimus , quod geo- 
metricam methodum universae philosophiae aptan- 
dam utile putavit ; scientia enim quaevis sicut 
propria constat materia sic peculiarem sibi metho- 
dum exquirit. 

XXVII. 

. i ■ ‘ • * " 

Quamvis sensibilitas confusa quadam ratione mo- 
dificationes referat, quae deinde per ideas judi- 
ciaque distincta determinantur; haud tamen infer- 
re licet nullum certum obiectum illi respondere 
quod aliquo modo percipiatur. Quare injuria Ma- 

lebranchius ideis manifestari obiectum exterius 
positum, sensationibus vero simplicem tantum ani- 
mi modificationem respondere existimavit. 

XXVIII. 

Hinc non immerito ei succensent philosophi quod 
ad idealismum propenderit quia corporum existen- 
tiam naturali certitudine viduavit^, quam si deinceps 
per revelationem constituere conetur , in circulum 
vitiosum incurrat necesse est. 

XXIX. 

Insuper cum iuxta ipsum animus vi idearum quae 
cum divina essentia confunduntur subsistat, itemque 
extensio quam intelligibilem nuncupat ad eamdem 
divinam naturam pertineat ; ex his inde sequitur 
aut animum intuendo divinam essentiam ideas ha- 
bere , aut eum ab ipsa Dei essentia non distingui. 
Absurda isthaec cum principiis a quibus derivant 
impugnamus. 

XXX. 

/ • * , ' ' 

Cum totum systema materialis pantheismi Spi- 
nozae his innitatur praecipue: quod dari nequeat 
substantia quae alias substaplias gignat ; et quod 
substantia sit ens a se , et cuius cognitio alterius 

cognitionem non includat : utrumque refellendum 
assumimus. 

XXXI. 

Condillachius originem et processum idearum 
mentis omnino ignorat , sensibilitate voluti unico 
cognitionum omnium elemento constituto ; inutile 
suppeditat medium deveniendi in externarum re- 
rum notitiam T quodque non observatione sed hy- 
pothesi nititur ; denique essentiale discrimen hu- 
manam inter et belluinam animam penitus adimit. 

XXXII. 

Kant relationem omnem inter speculationes et 
externas realitates suo de ratione theoretica tra- 
ctatu funditus subvertit et abrumpit ; neque ab 
idearum subiectivarum ordine subsilire potest in 
critica de ratione pratica ad obiectivum aliquod 
reale admittendum , nisi sibi maximopere non 
cohaereat. 

XXXIII. 

• , 4 

Quam ergo sententiam ille professus est , ordi- 
nem quem rebus attribuimus nihil esse nisi perce- 
ptionum nostrarum ordinem a quibusdam formis 
a priori intellectum constituentibus determinatum, 

ut omnino falsam , et ad scepticismum recta per- 
ducentem oppugnamus.- . 

XXXIV V; 


' Insuper cum admittat -( Kant ) , notiones omues 
rationis purae obiectivam realitatem sibi adseisee- 
re non posse , eo quod in mundi sensibilis regio- 
ne non contineantur , easque per impressiones aut 
sensationes minime experiamur ; licet suo transcen- 
dentali systemate adversari sensismo omnimode vi- 
deatur , ab hoc tamen , si penitus criticae ipsius 
placita deductionesque perpendantur , eum non 
omnino procul esse autumamus. 

XXXV. 

Effrenem idcalismi licentiam temperavit Reid do- 
ctrina de communi sensu proposita. Haec tamen ipsa 
in non leves offendit errores: siquidem de necessa - 
riis et contigentibus iudicia, itemque moralia axio- 
mata ita sensui comuni attribuit , ut mentem , in- 
dependenter ab ulla obiectiva ratione a qua ad 
assentiendum illis moveatur, in eadem asserat ine- 
luctabiliter inclinari. • • 

